MONOGRAPHICA DESCRIPTIO. 345 
inconspicue denticulatis 5-7-nerviis ; floribus in axillis foliorum 
sessilibus dense glomeratis verticillastra mentientibus. 
Rami foliosi floriferique teretes dense ferrugineo-hirsuti, interno- 
diis quam folia dimidio brevioribus. Folia utrinque setis seu villis seti- 
formibus rufescentibus vestita, 5-7 centim. longa, 2-3 aut paulo am- 
plius lata, petiolis semicentimetralibus quandoque subnullis. Florum 
glomeruli densiflori setoso-villosi subhemisphærici, in utraque axilla 
opposita sessiles, in ramis supremis spicam interruptam foliosam quodam- 
modo fingentes. Calyx urceolato-campanulatus setoso-villosus, dentibus 
exterioribus triangulari-acutis breviusculis, interioribus subnullis. Pe- 
tala lineari-lanceolata, acuta, inferne nonnihil angustata, 4 millim. longa. 
Antheræ 10 æquales subulatæ. Ovarium fere usque ad medium adhæ- 
rens, globosum, apice angustatum, 3-loculare. — In provincia Brasiliæ 
dicta Winas geraes; Claussen, Cat, n° 1605. 
A1, CLIDEMIA EROSTRATA DC., 7, c., 160, 
C. fruticosa erecta ramosa dense foliosa strigosa ; ramis teretibus 
patentim strigoso-asperrimis; foliis breviter petiolatis late 
ovatis suborbicularibusve obtusis vix perspicue crenulatis 
5-7-nerviis dense setoso-strigosis rigidulis ; paniculis ad apices 
ramorum terminalhbus spicas interruptas mentientibus , haud 
raro purpurascentibus, 
Species €. Weddellii affinis, sed multo vegetior et asperior. Folia 
3-5 centim. longa, 3-4 lata, petiolis 3-7-millimetralibus. Paniculæ ut 
reliquæ partes setoso-strigillosæ, parum productæ, ut plurimum spieci- 
formes et mterruptæ. Flores verticillato-glomerati sessiles, bracteolis 
lanceolatis indistinctis fulcrati. Calycis tubus campanulatus, dentes 
exteriores acuti, interiores obsoleti. Petala lanceolata, 3-4-millim. longa. 
Antheræ subulatæ , connectivo basi postica nonnihil tuberculato non 
autem longe producto, ut ait Candollæus. Ovarium basi adhærens, 
3-loculare. Quamvis plantæ nostræ non omnino conveniat Candollæi 
descriptio C’. erostratæ , ei istud nomen imponere non dubitavimus, 
celeberrimo huic auctori multa , propter immensitatem difficultatemque 
operis ab illo suscepti, ignoscenda scientes. — In provincia Minas geraes 
Brasiliæ australis ; Claussen, Cat. no 278, et Gaudichaud qui eam e 
Musæo imperiali Brasiliensi obtinuit. Variat strigis longioribuset brevio- 
ribus. | 
